text: Måtte klippe hegn for at slukke brand
  19 juni 2012 kl. 06.22
  En bil brød i brand af sig selv hos Mercedes-forhandleren på Storegade i Esbjerg kl. 0.32 i nat. Brandvæsenet måtte klippe hegnet op for at komme ind og slukke branden.
  Det var ikke en Mecedes-bil, hvor der opstod en kortslutningsbrand omkring batteriet. Intet tyder på, at der har været nogen omkring bilen, da branden brød ud.
  Det samme kan man næppe sige om en knallert, som udbrændte på Askevænget i Esbjerg kort tid efter. Den brand er nemlig påsat, siger vagtchefen. Branden blev anmeldt kl. 0.59.
  